## Naredba o lovostaju i najmanjoj veličini pojedinih vrsta riba ispod koje se ne smiju loviti, prerađivati i stavljati u promet

### NN 3/2003 (7.1.2003.), Naredba o lovostaju i najmanjoj veličini pojedinih vrsta riba ispod koje se ne smiju loviti, prerađivati i stavljati u promet

# MINISTARSTVO POLJOPRIVREDE I ŠUMARSTVA

16

Na
temelju članka 60. stavaka 1. i 2. Zakona o slatkovodnom ribarstvu (»Narodne
novine«, br. 106/01 , ministar poljoprivrede i šumarstva, uz suglasnost
ministra zaštite okoliša i prostornog uređenja, donosi

## NAREDBU

### O LOVOSTAJU I NAJMANJOJ VELIČINI POJEDINIH VRSTA RIBA ISPOD KOJE SE NE SMIJU LOVITI, PRERAĐIVATI I STAVLJATI U PROMET

Članak 1.

Ovom Naredbom određuje se:

1. lovostaj za pojedine vrste riba za vrijeme kojeg
se ne smiju loviti, prerađivati i stavljati u promet;

2. najmanja veličina pojedinih vrsta riba ispod koje
se ne smiju loviti, prerađivati i stavljati u promet.

Članak 2.

(1) Određuje se lovostaj za:

1. potočnu pastrvu ( *Salmo trutta m. fario*
L.):

– u Kupi, Kupici, Čabranki, u vodama Žumberka i
sjeverno od Save od 1. listopada do 31. ožujka;

– u ostalim ribolovnim vodama od 1. listopada do
28/29. veljače;

2. jezersku pastrvu (*Salmo trutta m. lacustris* L.)
od 1. listopada do 28/29. veljače;

3. mekousnu pastrvu solinku (*Salmothymus
obtusirostris salanitana* Heck.)

– u Jadru i Vrlici od 1. listopada do 31. svibnja;

4. mekousnu pastrvu zloustu (*Salmothymus
obtusirostris krkensis* Karaman)

– u Krki od 1. listopada. do 31. svibnja;

5. mladicu *(Hucho hucho* L.) od 16. veljače do
30. rujna;

6. glavaticu (*Salmo marmoratus* L.) od 16.
veljače do 30. rujna;

7. lipljana ( *Thymallus thymallus* L. ):

– u Kupi i Kupici od 16. listopada do 15. svibnja;

– u ostalim ribolovnim vodama od 1. siječnja do 15.
svibnja;

8. štuku (*Esox lucius* L.):

– u svim ribolovnim vodama osim Gacke od 1. veljače
do 31. ožujka;

9. smuđa (*Stizostedion lucioperca* L.) od 1. ožujka
do 31. svibnja;

10. ljuskavog šarana (*Cyprinus carpio* L.) od
1. travnja do 31. svibnja;

11. soma (*Silurus glanis* L.) od 16. travnja do
15. lipnja;

12. kečigu (*Acipenser ruthenus* L.) od 1. ožujka
do 31. svib­nja.

(2) Odredbe točke 10. stavka 1. ovog članka ne odnose
se na goli i veleljuskavi ribnjačarski tip šarana (*Cyprinus carpio* L.).

Članak 3.

(1) Određuje se najmanja veličina za:

 1.  potočnu pastrvu (*Salmo trutta* m. fario
L.)
u Gackoj                                                          50
cm,

      – u ostalim ribolovnim vodama                          30
cm;

 2.  jezersku pastrvu
(*Salmo trutta* m. lacustris L.)                            40
cm;

 3.  mekousnu pastrvu solinku (*Salmothymus
obtusirostris salanitana* Heck.)                       30
cm;

 4.  mekousnu pastrvu zloustu (*Salmothymus
obtusirostris krkensis* Karaman)                      26
cm;

 5.  kalifornijsku pastrvu (*Onchorhynchus
mykiss* Walbaum)                                             30
cm;

 6.  mladicu (*Hucho hucho* L.)                                80 cm;

 7.  glavaticu (*Salmo marmoratus* L.)                     70 cm;

 8.  lipljana (*Thymallus thymallus* L.)                     30 cm;

 9.  linjaka (*Tinca tinca* L.)                                     20 cm;

10. mrenu (*Barbus barbus* L.)                                28
cm;

11. štuku (*Esox lucius* L.)                                      40
cm;

12. smuđa (*Stizostedion lucioperca* L.)                  40 cm;

13. ljuskavog šarana (*Cyprinus carpio* L.)              40 cm;

14. soma (*Silurus glanis* L.)                                   60
cm;

15. kečigu (*Acipenser
ruthenus* L.)                        40
cm.

(2) Odredbe točke 13. stavka 1. ovog članka ne odnose
se na goli i veleljuskavi ribnjačarski tip šarana (*Cyprinus carpio* L.).

Članak 4.

Ribe se mjere po dužini od početka usta do kraja
sklopljene repne peraje.

Članak 5.

Svi primjerci riba ulovljeni za vrijeme lovostaja
određenog člankom 2. ove Naredbe kao i svi primjerci riba ulovljeni ispod
najmanje veličine određene člankom 3. ove Naredbe moraju se odmah osloboditi i
vratiti neoštećeni u stanište.

Članak 6.

Danom stupanja na snagu ove Naredbe prestaje važiti
Naredba o lovostaju za pojedine vrste riba i rakova (»Narodne novine«, br.
20/74), Naredba o izmjeni i dopuni naredbe o lovostaju za pojedine vrste riba i
rakova (»Narodne novine«, br. 97/99), Naredba o najmanjoj veličini pojedinih
vrsta riba, rakova i drugih vodenih organizama ispod koje se ne smiju loviti,
prerađivati ni stavljati u promet (»Narodne novine«, br. 20/74) te Naredba o
lovostaju na dijelu rijeke Gacke (»Narodne novine«, br.41/80).

Članak 7.

Ova Naredba stupa na snagu osmog dana od dana objave
u »Narodnim novinama«.

Klasa: 011-02/02-01/107
Urbroj: 525-01-02-1
Zagreb, 2. prosinca 2002.

Ministar
poljoprivrede i šumarstva
**mr. sc.** **Božidar
Pankretić,** v. r.

Naredba, NN 3/2003-16